hotchpotch/miracl-hf-unified huggingface dataset:
St. Helensin purkaus 1980
St. Helensin tulivuori purkautui vuonna 1980 Washingtonin osavaltiossa Yhdysvalloissa. Vulkaanisella räjähdysasteikolla 18. toukokuuta tapahtunut purkaus oli luokkaa 5.
Vuorella ei mitattu maanjäristyksiä ennen vuotta 1972, jolloin sinne asennettiin seismometrit. Vuosina 1975–1980 mitattiin yhteensä 44 järistystä vuoren läheisyydessä.
Ensimmäinen merkki tulivuoren heräämisestä oli 4,2 magnitudin maanjäristys 20. maaliskuuta, jota edelsi muutama pienempi järistys. Vuoresta purkautui samoihin aikoihin satoja freaattisia purkauksia, jotka aiheutuivat kuuman vesihöyryn pyrkiessä pinnalle. Kyseessä oli ensimmäinen suuri purkaus Yhdysvaltain mannerosissa sitten Lassen Peakin vuosien 1914–1917 purkauksen.
Purkausten mittaamiseen ja vertailuun käytettävä vulkaaninen räjähdysasteikko ottaa huomioon purkaustuotteiden määrän ja leviämisen ilmakehässä. Asteikko ulottuu nollasta kahdeksaan. St. Helensin purkaus määritettiin luokkaan VEI 5, mutta vain täpärästi, koska voimakkaasta purkauksesta huolimatta sen magman määrä jäi vähäiseksi. Tämän tason purkauksia tapahtuu keskimäärin kerran kahdessa vuosikymmenessä. Purkauksen seurauksena kuoli 57 ihmistä, mikä on vähän verrattuna muihin vastaavan laajuisiin purkauksiin. Kuolleiden määrä olisi ollut huomattavasti suurempi, jollei olisi annettu uhkavaroitusta ja rajoitettu pääsyä vaara-alueelle. Purkauksessa vapautuneen lämpöenergian määräksi arvioidaan 24 megatonnia, josta 7 megatonnia räjähdyksen seurauksena. Ilmakehään vapautui noin 1,07 km³ tuhkaa.
Presidentti Jimmy Carter totesi alueen näyttävän Kuutakin autiommalta. Kongressi perusti vuoren alueelle Mount St. Helens National Volcanic Monument -suojelualueen, jonka pinta-ala on 445 km².
Interstate 90 -tie Seattlen ja Spokanen välillä oli suljettu viikon ajan, ja Washingtonin itäosissa suljettiin useita lentokenttiä tuhkan ja huonon näkyvyyden vuoksi.
Norma Talmadge Film Corporation
Norma Talmadge Film Corporation (tai Norma Talmadge Productions) oli yhdysvaltalainen elokuvatuotantoyhtiö. Norma Talmadge Film Corporationin perustivat tuottaja Joseph Schenck ja hänen silloinen näyttelijävaimonsa Norma Talmadge 4. lokakuuta vuonna 1916. Yksitoistavuotisen toimintansa aikana elokuvatuotantoyhtiö oli hyvin tuottelias.
Toimintansa aikana Norma Talmadge Film Corporation tuotti 37 elokuvaa – lähinnä Norma Talmadgen ja hänen sisarensa Constance Talmadgen elokuvia. Elokuvayhtiön toiminta päättyi vuonna 1927. Elokuvayhtiön päämaja sijaitsi ensiksi New Yorkissa vuoteen 1922 asti, kunnes yhtiön toiminta siirtyi Los Angelesin Hollywoodiin.
Japanin erityiskaupungit
Japanin erityiskaupungit () on Japanin paikallishallintolaissa (, luvun 252 pykälä 26-3) määritelty suurkaupunkien luokka. Erityiskaupunkijärjestelmä on virallisten suurkaupunkien ja ydinkaupunkien alapuolella; lain mukaan erityiskaupungin väkiluvun tulee olla vähintään 200 000. Erityiskaupunkiluokittelu aloitettiin vuonna 2000, ja ensimmäiset kymmenen kaupunkia saivat nimityksen saman vuoden marraskuussa. Luokka on kolmesta suurkaupunkiluokasta nuorin: virallisten suurkaupunkien järjestelmä aloitettiin jo 1950-luvulla ja ydinkaupunkiluokka perustettiin vuonna 1995.
Erityiskaupungeille myönnetään osa ydinkaupungeille myönnetyistä valtaoikeuksista. Esimerkiksi ympäristöä ja kaupunkisuunnittelua koskevissa kysymyksissä erityis- ja ydinkaupungeilla on samantyyppiset valtaoikeudet. Koska epävirallisesti myös kaupungin työpaikkaomavaraisuutta ja siten talouspohjaa pidetään yhtenä erityiskaupunkinimityksen kriteerinä, kaikki 200 000 asukkaan rajan ylittäneet kaupungit eivät ole hakeneet nimitystä. Osa erityiskaupungeiksi valituista paikkakunnista on myöhemmin nimitetty ydinkaupungeiksi. Ydin- ja erityiskaupunkiluokittelu tarkoitettiin alun perin myös keinoksi houkutella pienempiä kaupunkeja yhdistymään ja muodostamaan suuria yksiköitä, sillä 1990-luvun talousvaikeuksien myötä Japanin hallitus otti tavoitteekseen kuntien määrän voimakkaan vähentämisen. Kuntaliitoksista ja niiden mahdollistamista suurkaupunkinimityksistä onkin tullut keino nousta ylöspäin kansallisessa kuntahierarkiassa ja hyötyä korkean aseman tuomista eduista. Vuonna 2011 erityiskaupunkeja oli yhteensä jo 40, ja monet uusimmista erityiskaupungeista saavuttivat asemansa kuntaliitosten kautta.
Brändärit
Brändärit on syksyllä 2014 MTV3-kanavalla esitetty komediasarja, jonka pääosissa näyttelevät Matleena Kuusniemi, Samuli Niittymäki, Santtu Karvonen ja Ville Myllyrinne. 10-osaisen sarjan tapahtumat sijoittuvat kuvitteelliseen mainostoimisto Mainostoimistoon!.
"Brändärit" on MTV:n, TBWA\Helsinki-mainostoimiston sekä tuotantoyhtiö FremantleMedia Finlandin yhteistyöprojekti. Sarjan konseptiin kuuluu tuotemerkkien promootio ja tuotesijoittelu. Ohjelmaformaattia myydään ulkomailla nimellä "Buy This!".
Vaikka sarjan tapahtumat on fiktiivisiä, sarjan mainostoimissa suunniteltavien projektien kohteet ovat kuitenkin todellisia yrityksiä ja brändejä. Sarjassa nähtiin Gigantin, Pauligin, Atrian, Fazerin, Viking Linen, Lambin, Lidl:n, Soneran, Nissanin ja Instrumentariumin brändit.
Jaksoissa nähdyissä kuvitteellisessa mainostoimistossa brändien ympärille rakennetaan monimediakampanja, joka jakson loputtua alkaa todellisesti. Mainostajien niin sanottuun "peruspakettiin" kuuluivat mainoskampanja televisiossa, radiossa ja verkossa. Tarjolla oli myös lisäosia, muun muassa Hollywood-näyttelijän hyödyntäminen. Nissanin kampanjassa, jaksossa "Ässä", nähtiin David Hasselhoff.
Powązkin sotilashautausmaa
Powązkin sotilashautausmaa (Cmentarz Wojskowy na Powązkach) sijaitsee Puolan pääkaupungissa Varsovassa. Hautausmaa on perustettu vuonna 1912. Hautausmaalle on haudattu muun muassa Puolan–Neuvosto-Venäjän sodassa sekä toisessa maailmansodassa tapahtuneessa Varsovan kansannousussa kuolleita. Hautausmaalle on haudattu myös valtiollisen hautauksen saaneita.
Juutalainen hautausmaa
Juutalainen hautausmaa on hautausmaa, jonne on haudattu vain juutalaisia uskontoon liittyvien seremonioiden mukaisesti.
Hepreaksi hautausmaata kutsutaan nimillä "bet kevarot", hautojen paikka ja "bet olam", ikuisuuden talo. Hautausmaan perustaminen on yksi ensimmäisistä ja tärkeimmistä tehtävistä uutta juutalaista yhteisöä perustettaessa. Hautausmaa vihitään käyttöön perinteisin menoin. Mikäli hautausmaa on samalla alueella kuin muihin uskontokuntiin kuuluvien hautausmaiden kanssa, juutalaisten ja ei-juutalaisten tilat tulee olla erillään toisistaan ja hautojen alueet erotettu muurein, joissa on erilliset sisäänkäynnit. Juutalaisen kulttuurin mukaan juutalaiset hautausmaat ovat ikuisia, eli niitä ei saa hävittää, eikä kerran käyttöön otettuun hautaan saa haudata uudelleen.
Joissakin Euroopan kaupungeissa vanhat juutalaisen hautausmaat toimivat nähtävyyksinä. Näihin kuuluvat muun muassa Praha ja Budapest. Holokaustin aikana natsi-Saksa tuhosi lukuisia juutalaisia hautausmaita eripuolilla Eurooppaa ja joistakin hautausmaista on tullut sen vuoksi myös holokaustin muistomerkkejä, kuten Varsovan getossa sijainneesta hautausmaasta.
Kivien laittaminen haudoille on juutalainen perinne, joka vastaa kukkien tai seppeleiden viemistä haudoille. Kukkia, mausteita ja oksia on käytetty joskus, mutta kiveä suositaan, sillä juutalaisen uskonnon keskuudessa se koetaan nimenomaan juutalaiseksi tavaksi. Tapa juontaa vanhasta perinteestä, israelilaisten erämaavaelluksen ajoilta, jolloin haudat peitettiin kivillä. Nykyisin myös kukat ovat yleistyneet.
Juutalaiset hautakivet tunnistaa yleensä Daavidin tähdestä ja hepreankielisestä kirjoituksesta. Naisten haudoilla on menora eli seitsenhaarainen kynttilänjalka.
Vanhoja kirjakääröjä ei polteta, vaan nekin haudataan juutalaiselle hautausmaalle.
Diahann Carroll
Diahann Carroll (alk. Carol Diahann Johnson, s. 17. heinäkuuta 1935, Bronx, New York) on yhdysvaltalainen näyttelijä ja laulaja.
Pitkän uransa aikana Carroll on esiintynyt Broadwaylla ja näytellyt lukuisissa televisiosarjoissa ja elokuvissa. Hänen ensimmäinen roolinsa oli elokuvassa "Carmen Jones" (1954). Parikymmentä vuotta myöhemmin hän esitti pääosaa elokuvassa "Claudine" (1974) ja sai roolityöstään Oscar-ehdokkuuden.
Carroll oli ensimmäinen tummaihoinen näyttelijätär, jolla oli oma viikoittainen televisiosarja (komediasarja "Julia" vuosina 1968–1971). Carroll muistetaan silti parhaiten 1980-luvun saippuasarjasta "Dynastia", jossa hän esitti laulajadiiva Dominique Deveraux’ta. Carroll näytteli samaa roolia myös "Dynastian" sisarsarjassa "Colbyt".
Carroll on saanut tähden Hollywoodin Walk of Famelle.
Carroll on ollut naimisissa neljästi. Hänen isänsä vastusti ensimmäistä liittoa, koska aviomies, Monte Kay, oli vaaleaihoinen. Liitto ei kestänyt, mutta ystävyys kumppanien välillä säilyi. Carrollin toinen liitto sen sijaan päättyi myrskyisästi perheväkivallan vuoksi. Näyttelijä-laulajan kolmas mies Robert DeLeon puolestaan kuoli auto-onnettomuudessa kahden avioliittovuoden jälkeen. Carrollin neljäs avioliitto laulaja Vic Damonen kanssa kesti yhdeksän vuotta, ja sekin päättyi eroon.
Carroll on sairastanut rintasyöpää. Hän on tehnyt avustustyötä muiden rintasyöpäpotilaiden parissa ja kiertänyt erilaisissa tapahtumissa kertomassa omasta taistelustaan sairautta vastaan.
Loïc Feudjou
Maxime Loïc Feudjou Nguegang (s. 14. huhtikuuta 1992 Douala) on kamerunilainen jalkapalloilija. Maalivahtina pelaava Feudjou edustaa Kamerunin pääsarjassa pelaavaa Coton Sportia.
Feudjou siirtyi joulukuussa 2011 Botafogosta Coton Sportiin ja toimi aluksi kolmosvahdin roolissa. Hän nousi sittemmin kaudella 2013 Coton Sportin ykkösvahdiksi ja auttoi seuraansa Afrikan Mestarien liigassa välieriin asti, jossa he hävisivät Al-Ahlille lopulta rangaistuspotkukilpailun jälkeen.
Feudjou pelasi ensimmäisen maaottelun Kamerunin maajoukkueessa 29. toukokuuta 2014. Hänet valittiin myöhemmin Kamerunin joukkueeseen vuoden 2014 MM-kisoihin.
Pantsarlahden bastioni
Pantsarlahden bastioni on Viipurissa sijaitseva bastioni, joka rakennettiin 1570-luvulla. Se oli osa niin sanottua Sarvilinnoitusta, joka valmistui vuosina 1563–1617 keskiaikaisen Viipurin kaupunginmuurin itäpuolelle. Linnoitukseen kuuluivat myös samankokoinen Äyräpään bastioni sekä pienempi Valliportin bastioni, jotka kuitenkin on purettu. Yhteensä kaupunginmuuriin ja Sarvilinnoitukseen rakennettiin 1500–1700-luvuilla kahdeksan bastionia, joista Pantsarlahden bastioni on ainoa jäljellä oleva. Kaikki muut purettiin 1860-luvulla laajenevan kaupungin tieltä.
Pantsarlahden bastionia restauroitiin vuonna 1927 ja kolme vuotta myöhemmin sen sisäpuolelle valmistui Viipurin taidemuseo, jonka on suunnitellut arkkitehti Uno Ullberg.
Sammy N’Djock
Sammy N’Djock (s. 25. helmikuuta 1990 Yaoundé) on kamerunilainen jalkapalloilija. Maalivahtina pelaava N’Djock edustaa Turkin Superliigassa pelaavaa Antalyasporia.
N’Djock aloitti jalkapalloilun Ranskassa junioritasolla. Hän edusti muun muassa Nantesia ja Lilleä, jossa hän pelasi myös kakkosjoukkueessa Championnat de France amateur tasolla. N’Djock siirtyi heinäkuussa 2010 ammattilaiseksi Turkkiin Antalyasporiin. Hän pelasi lainalla kauden 2013–2014 Fethiyesporissa.
N’Djock pelasi ensimmäisen maaottelun Kamerunin maajoukkueessa 2. kesäkuuta 2013 harjoitusottelussa Ukrainaa vastaan. Hänet valittiin myöhemmin Kamerunin joukkueeseen vuoden 2014 MM-kisoihin.
John Anthony Brooks
John Anthony Brooks Jr. (s. 28. tammikuuta 1993 Berliini, Saksa) on yhdysvaltalainen jalkapalloilija, joka pelaa Bundesliigan Hertha BSC:ssa ja Yhdysvaltain maajoukkueessa. Pelipaikaltaan 193 senttimetriä pitkä Brooks on puolustaja
Brooks syntyi ja kasvoi Berliinissä edustaen Hertha Berliniä nuoruudestaan asti. Hän debytoi seuran paidassa Bundesliigassa elokuussa 2013 pelattuaan edellisen kauden seuran paidassa 2. Bundesliigassa. Brooks teki heti bundesliigadebyytissään maalin Eintracht Frankfurtia vastaan.
Brooks debytoi Yhdysvaltain jalkapallomaajoukkueessa vuonna 2013. Hän pelasi maajoukkueessa MM-kisoissa 2014 Brasiliassa, jossa hän puski ratkaisevan 2-1 -osuman Ghanaa vastaan alkulohkojen ensimmäisen kierroksen ottelussa. Hänestä tuli tuolloin historian ensimmäinen yhdysvaltalaispelaaja, joka on vaihdosta kentälle tultuaan onnistunut maalinteossa.
Brooks on pelannut kaikkiaan 33 maaottelua ja tehnyt niissä kolme maalia.
Geoff Cameron
Geoffrey Scott ”Geoff” Cameron (s. 11. heinäkuuta 1985 Attleboro, Yhdysvallat) on yhdysvaltalainen jalkapallopuolustaja, joka pelaa Englannin Valioliigan Stoke Cityssä ja Yhdysvaltain maajoukkueessa. Hän on pelannut 55 maaottelua ja tehnyt niissä neljä maalia vuosina 2010–2017.
Fabian Johnson
Fabian Marco Johnson (s. 11. heinäkuuta 1987 München, Saksa) on yhdysvaltalainen jalkapallopuolustaja, joka pelaa Bundesliigan Borussia Mönchengladbachissa ja Yhdysvaltain maajoukkueessa. Hän on pelannut 56 maaottelua ja tehnyt niissä kaksi maalia vuosina 2011–2017.
Cédric Djeugoué
Cédric Djeugoué (s. 28. elokuuta 1992 Mankwa) on kamerunilainen jalkapalloilija. Puolustajana pelaava Djeugoué edustaa Kamerunin pääsarjassa pelaavaa Coton Sportia.
Djeugoué aloitti ammattilaisuransa kaudella 2010 tšadilaisessa Foullah Edificessä. Hän siirtyi Kameruniin kaudella 2010 Doualan riveihin, jossa hän vietti kaksi kautta. Djeugoué siirtyi kaudella 2014 Coton Sportiin.
Djeugoué pelasi ensimmäisen maaottelun Kamerunin maajoukkueessa 26. toukokuuta 2014 harjoitusottelussa Makedoniaa vastaan. Hänet valittiin myöhemmin Kamerunin joukkueeseen vuoden 2014 MM-kisoihin.
Hatten Baratli
Hatten Baratli (, s. 9. tammikuuta 1991 Jedda) on tunisialainen jalkapalloilija. Keskikentällä pelaava Baratli edustaa Saudi-Arabian toiseksikorkeimmalla sarjatasolla Al-Sho'alah al-Kharjia.
Baratli aloitti jalkapalloilun CA Bizertinin junioreissa, josta hän lopulta nousi joukkueen edustukseen kaudella 2008–2009. Hän pelasi kaudella 2009–2010 22 sarjaottelua ja teki ensimmäisen maalinsa Tunisian pääsarjassa 13. syyskuuta 2009 JS Kairouania vastaan.
Heinäkuussa 2012 Baratli siirtyi Club Africainiin.
Baratli pelasi ensimmäisen maaottelunsa Tunisian maajoukkueessa 2. kesäkuuta 2012. Hän oli myös mukana Tunisian joukkueessa vuoden 2013 Afrikan-mestaruuskisoissa.
Isao Matsushita
Isao Matsushita (; s. 1951 Tokio) on japanilainen säveltäjä ja kapellimestari. Hän opiskeli sävellystä Hiroaki Minamin ja Toshirō Mayuzumin johdolla Tokion taideyliopistossa (Tōkyō Geijutsu Daigaku) 1970-luvulla ja jatkoi opintojaan vuoteen 1986 saakka Isang Yunin johdolla Universität der Künste Berlinissä.
Matsushitan musiikkia on esitetty Euroopan ja Aasian maissa sekä Australiassa ja Yhdysvalloissa. Kapellimestarina hän on muun muassa toiminut Ensemble Kōchin ja Camerata Naganon musiikillisena johtajana. Matsushita toimi Japanin säveltäjäliiton varapuheenjohtajana vuosina 1997–2005 ja palasi tähän asemaan vuonna 2008. Hän on myös toiminut Aasian säveltäjäliiton puhemiehenä vuosina 1999–2004.
Matsushita on kuulunut Tōkyō Geijutsu Daigakun henkilökuntaan vuodesta 1987.
Matsushitan tuotantoon kuuluu muun muassa oopperoita, orkesteriteoksia ja kamarimusiikkiteoksia vaihteleville kokoonpanoille. Hän on käyttänyt monissa teoksissaan japanilaisia soittimia. Lisäksi hän sävelsi konserton myanmarilaiselle saung-soittimelle. Hän on myös säveltänyt runsaasti kuoro- ja muuta vokaalimusiikkia.
Rodolfo Ledesma
Rodolfo Ledesma (s. 14. elokuuta 1954 Cali) on kolumbialainen säveltäjä. Hänen enimmäkseen orkesteri-, kamari- ja pianoteoksista koostuvaa tuotantoaan on esitetty Amerikassa, Aasiassa ja Euroopassa.
Ledesma aloitti säveltämisen kymmenvuotiaana ja opiskeli Kolumbiassa sekä musiikkia että yhdyskuntatekniikkaa. Hän täydensi sävellys- ja orkesterinjohdonopintojaan Yhdysvalloissa ja Saksassa. Hän sai maisterinarvonsa filosofiassa Universidad del Vallessa Calissa.
Ledesma voitti teoksellaan "Metamorphosis" Premio Nacional Colculturan Bogotássa 1992. Lisäksi hän sai toisen palkinnon Oreste Sindici -kilpailussa Ceccanossa vuonna 2003 teoksella "Eclosión". Ledesma on opettanut musiikin teoriaa Universidad del Vallessa vuodesta 1993 ja luennoinut myös Indianan yliopistossa Bloomingtonissa.
Wilmar Roldán
Wilmar Alexander Roldán Pérez (s. 24. tammikuuta 1980) on kolumbialainen jalkapallotuomari, joka on ollut FIFA:n virallinen tuomari vuodesta 2008 asti. Kotimaansa liigassa Roldán on tuominnut jo vuodesta 2003 asti.
Hänet valittiin tuomariksi vuoden 2011 Copa Américaan, jossa Roldán tuomitsi kaksi alkulohko-ottelua sekä pronssiottelun Venezuelan ja Perun välillä. Vuoden 2015 Copa Américassa hän tuomitsi kaksi alkulohkon ottelua sekä Chilen ja Argentiinan välisen finaalin.
Hän tuomitsi myös kesäolympialaisissa 2012 sekä vuoden 2014 MM-karsinnoissa. Tammikuussa 2014 FIFA nimesi Roldánin yhdeksi tuomariksi MM-kisohin, joissa Roldánin ensimmäinen ottelu oli alkulohkossa Meksikon ja Kamerunin välillä.
200 metrin juoksu olympialaisissa
Kahdensadan metrin juoksu on ollut kesäolympialaisten ohjelmassa toisista nykyaikaisista olympialaisista alkaen, vuodesta 1900. Naisten 200 metrin juoksu on ollut olympialajina vuoden 1948 olympialaisista. Eniten kultamitaleita ovat voittaneet yhdysvaltalaiset juoksijat.
Filippiiniennakkeli
Filippiiniennakkeli ("Sitta oenochlamys") on nakkelien heimoon kuuluva varpuslintu.
Filippiiniennakkelia tavataan Filippiineillä. Lajin on raportoitu olevan melko yleinen tai yleinen. Se on luokiteltu elinvoimaiseksi.
Kilian Braun
Kilian Braun (s. 10. kesäkuuta 1987) on sveitsiläinen alamäkiluistelija, joka sijoittui Red Bull Crashed Icessä kaudella 2014 yhteispisteissä sijalle kymmenen. Hänen paras yksittäinen sijoituksensa on kolmas sija Niagaran kilpailussa vuonna 2013. Alamäkiluistelu-uransa ohella Braun pelaa jääkiekkoa Sveitsin vitosdivarissa. Hän on parhaimmillaan pelannut maansa kolmannessa divisioonassa. Hän opiskelee alamäkiluistelijan uransa ohella myöskin sisustussuunnittelijaksi. Braun asustaa nykyisin Sveitsin Rothristissä.
Sundannakkeli
Sundannakkeli ("Sitta azurea") on nakkelien heimoon kuuluva varpuslintu.
Sundannakkelia tavataan Malakan niemimaalla, Sumatralla ja Jaavalla. Lajin on raportoitu olevan melko yleinen tai yleinen. Se on luokiteltu elinvoimaiseksi.
Isonakkeli
Isonakkeli ("Sitta magna") on nakkelien heimoon kuuluva varpuslintu.
Isonakkelia tavataan Kiinan lounaisosissa, Myanmarin keski- ja itäosissa ja Thaimaan luoteisosissa. Isonakkelin kokonaispopulaatioksi on karkeasti arvioitu 1 500–3 800 yksilöä. Laji on luokiteltu erittäin uhanalaiseksi, koska sen populaatio on hyvin pieni ja pienenemässä elinympäristöjen tuhoutumisen vuoksi.
Sandro Ricci
Sandro Meira Ricci (s. 19. marraskuuta 1974) on brasilialainen jalkapalloerotuomari, joka tuomitsee ammatikseen Brasilian pääsarjassa Campeonato Brasileiro Série A:ssa. Kansainvälisen jalkapalloliiton FIFA:n tuomarina Ricci on ollut vuodesta 2011 asti. Hän tuomitsi seurajoukkueiden MM-finaalin vuonna 2013. Finaalissa kohtasivat Raja Casablanca ja FC Bayern München. Ricci valittiin tuomariksi vuoden 2014 MM-kisoihin. Hänen avustavat tuomarinsa olivat Marcelo van Gasse ja Emerson de Carvalho. Alkulohkon pelissä Ranskan ja Hondurasin välillä Ricci teki historiaa ollen ensimmäinen tuomari, joka hyväksyy maalin uuden maaliviivateknologian avulla.
Kaunonakkeli
Kaunonakkeli("Sitta formosa") eli aiemmalta nimeltään mustakaulusnakkeli on nakkelien heimoon kuuluva varpuslintu.
Kaunonakkelia tavataan Bhutanissa, Kiinassa, Intiassa, Laosissa, Myanmarissa, Thaimaassa ja Vietnamissa. Laji on luokiteltu vaarantuneeksi, ja sitä uhkaa elinympäristöjen tuhoutuminen.
HK Sotši
HK Sotši on vuonna 2014 perustettu venäläinen jääkiekkoseura, joka on pelannut KHL-sarjassa kaudesta 2014–2015 lähtien.
Surgeon Simulator 2013
Surgeon Simulator 2013 on vuonna 2013 julkaistu simulaatiopeli, joka julkaistiin alun perin Microsoft Windowsille, OS X:lle, Linuxille. Peli julkaistiin myöhemmin myös versio iPadille sekä Androidille, ja PS4-versio on tulossa myöhemmin. Pelissä ideana on suorittaa erilaisia leikkauksia ensimmäisestä persoonasta.
Lahna (täsmennyssivu)
Lahna tarkoittaa seuraavia asioita:
Tuomas Kurttila
Tuomas Kurttila (s. 1978 Oulu) on suomalainen hallintotieteiden ja teologian maisteri, joka on toukokuusta 2014 lähtien toiminut Suomen lapsiasiavaltuutettuna. Hän on aiemmin työskennellyt Suomen Vanhempainliiton toiminnanjohtajana sekä opetus- ja kulttuuriministeriössä.
Kurttila on Suomen toinen lapsiasiainvaltuutettu tehtävästä huhtikuussa 2014 eronneen Maria Kaisa Aulan jälkeen. Kurttilan määräaikainen virkakausi on viisivuotinen.
Caselle Landi
Caselle Landi on kunta Pohjois-Italiassa Lodin maakunnassa Pojoen varrella. Kunnan väkiluku on runsaat 1 500 henkilöä.
Keskusteluanalyysi
Keskusteluanalyysi on laadullinen tutkimusmenetelmä. Siinä yksityiskohtaisesti analysoidaan kahden tai useamman ihmisen välistä keskustelua ja vuorovaikutusta (esim. litteroinnilla). Keskusteluanalyysi on syntynyt Los Angelesilaisessa itsemurhien ennaltaehkäisykeskuksessa (Suicide Prevention Centre, SPC), jossa nauhoitettiin 1960-luvun alkupuolella sinne tulevia counselling-puheluita. Harvey Sacks kehitti menetelmää luennoillaan kollegoidensa kanssa.
Keskusteluanalyysin tutkimusta kiihdytti Lucy Suchmanin ja Brigitte Jordanin (1990) työ, jossa he totesivat, että haastattelijan toiminnan standardoiminen uhkaa survey-aineiston luotettavuutta. Standardoimisen joustamattomuudesta aiheuttaa kömpelöitä ja luonnottomia haastattelutilanteita. Täten menetelmä soveltuu hyvin luotettavuusarviointiin.
Serge Aurier
Serge Aurier (s. 24. joulukuuta 1992) on norsunluurannikkolainen jalkapalloilija, joka edustaa Englannin Valioliigassa pelaavaa Tottenham Hotspuria. Hän on pelipaikaltaan oikea laitapuolustaja. Aurier kuuluu myös Norsunluurannikon jalkapallomaajoukkueeseen.
Ammattilaisuransa ranskalaisessa RC Lensissä vuonna 2009 aloittanut Aurier siirtyi myös ranskalaiseen Toulouse FC:hen tammikuussa 2012. Hän teki debyyttinsä tammikuussa ja nousi seuran avainpelaajien joukkoon. Kesällä 2014 Aurier siirtyi lainalle Ligue 1:n suurseuraan Paris Saint-Germainiin.
Aurier pelasi ensimmäisen ottelunsa Norsunluurannikon jalkapallomaajoukkueessa vuonna 2013 Gambiaa vastaan. Hänet valittiin 2014 MM-kisoihin. Aurier oli avauksessa ja syötti molemmat "Elefanttien" maalit, kun joukkue voitti Japanin 2-1 alkulohkon ensimmäisellä kierroksella. Aurier pelasi joukkueen jokaisessa kolmessa pelissä alkulohkossa.
Louis Nicollin
Louis Nicollin (29. kesäkuuta 1943 Valence – 29. kesäkuuta 2017 Nîmes) oli ranskalainen liikemies ja jätteiden keräämiseen erikoistuneen Nicollin Companyn johtaja. Hän toimi myös ranskalaisen jalkapalloseura Montpellier HSC:n puheenjohtajana vuodesta 1974.
Valencessa syntynyt Nicollin siirtyi perheyritys Nicollin Companyn johtoon vuonna 1977. Nykyisin yrityksellä on toimintaa Ranskassa, Belgiassa ja Marokossa. Kolme vuotta aikaisemmin (1974) temperamenttinen Nicollin oli siirtynyt Montpellier Paillade Sport Clubin puheenjohtajaksi. Seura pelasi tuolloin division d’honneurissa. Nykyisin Montpellier HSC:ksi muuttunut seura pelaa Ranskan ylimmällä sarjatasolla, Ligue 1:ssä. Jalkapallon lisäksi Nicollin panosti muihinkin urheilulajeihin, kuten rugbyyn. Louis Nicollin oli Ranskan 354:nneksi rikkain henkilö.
Suuri jalkapallofani Nicollin omisti yhden maailman suurimmista jalkapallopaitakokoelmista. Kokoelmaan kuuluu noin 4 500 paitaa, joista jotkut ovat kuuluneet jalkapallolegendoille. Nicollin oli naimisissa Coletten kanssa ja hänellä oli kaksi poikaa, Oliver ja Laurent. Nuorempi poika Laurent kuuluu myös Montpellier HSC:n johtoportaaseen. Pojista molemmat työskentelevät Nicollin Companylla.
Louis Nicollin tunnettiin värikkäänä persoonana. Hänellä oli räjähtävä temperamentti. Vuonna 2009 Nicollin sai rangaistuksen haukuttuaan AJ Auxerren kapteenia Benoit Pedrettiä homoksi hävityn ottelun jälkeen. Ennen kautta 2011–12 Nicollin sanoi ottavansa oranssin irokeesikampauksen, mikäli Montpellier voittaa liigan. Montpellier voitti kauden jälkeen liigan sensaatiomaisesti ennen PSG:tä, joten Nicollin otti uuden hiustyylin. Joukkueen selvittyä Mestareiden liigaan Nicollin lupasi eroavansa nykyisestä työstään ja ryhtyvänsä munkiksi luostariin, mikäli Montpellier voittaisi Mestareiden liigan. Näin ei kuitenkaan käynyt, ja Louis Nicollin jatkoi Nicollin Companyn johdossa ja Montpellier HSC:n puheenjohtajana.
Luther-kirkko (Helsinki)
Luther-kirkko Helsingissä on Suomen Luterilaisen Evankeliumiyhdistyksen (SLEY) käyttöön rakennettu kirkko Fredrikinkatu 42:ssa. SLEY vuokraa kiinteistöä sen nykyiseltä omistajalta, Keskinäinen työeläkevakuutusyhtiö Varmalta. Tila otettiin toukokuussa 2016 takaisin kirkkokäyttöön.
Alkujaan viereisellä tontilla Malminkadun puolella osoitteessa Malminkatu 12 on ollut Theodor Höijerin suunnittelema Sleyn rukoushuone, joka valmistui vuonna 1878. Seurakunnan laajentuessa sen viereen Fredrikinkadun puolelle rakennettiin 1894 uusi rukoushuone, jonka suunnitteli Karl August Wrede goottilaistyyliin. ja sitä on laajennettu useaan otteeseen. Muutostöitä tehtiin Hilding Ekelundin suunnitelmien mukaan vuonna 1931, jolloin rakennus sai nykyisen funktionalistisen julkisivun, ja se vihittiin kirkoksi. Talvisodan pommituksissa kirkko vaurioitui pahoin, mutta se kunnostettiin entiseen asuunsa.
Kirkko jäi myöhemmin vähälle käytölle, ja SLEY myi sen 1989 vakuutusyhtiö Sampolle ja rakennusyhtiö Polarille, minkä jälkeen siihen tuli yökerho. Kirkko odotti ennen uutta käyttöä SLEY:n suunnittelemaa purkupäätöstä, ja sen valtasi vuonna 1986 nuorisojoukko. Sen jälkeen rakennus suojeltiin ja se vuokrattiin Sibelius-akatemialle.
Paikan ensimmäinen ravintola oli Cafe Barock 1990-luvulla, myöhemmin siinä oli useita erilaisia eri-ikäisille suunnattuja ravintoloita. Maaliskuussa 2014 tiloihin avattiin hiphop-yökerho Saint, jota ennen paikalla ovat olleet esimerkiksi DOM Helsinki ja metallimusiikkiin keskittynyt Dante's Highlight.
Kirkon peruskorjauksen alkaessa 2014 irtaimistosta ei ollut mitään jäljellä, ja tilaa olivat tuhonneet kukin ravintola vuorollaan, joten kaikki uudet elementit, kuten kastemalja ja rippituoli, ovat nykyaikaisia. Muuten on peruskorjauksessa pyritty tavoittelemaan 1930-luvun henkeä. Alttarikaidetta ei ole, koska tilaa pitää voida muunnella. Sen sijaan lattiassa alttarin edessä on kaidetta edustava lattiaan upotettu teksti messinkikirjaimin: "Jeesuksen Kristuksen ruumis, teidän puolestanne annettu ja vuodatettu." Risti on ripustettu alttarin kattoon.
Vuonna 1878 Malminkadun puolelle valmistuneen pienen punatiiliseen rukoushuoneen oli suunnitellut arkkitehti Theodor Höijer. Vuonna 1908 rakennuksessa tehtiin muutostöitä, ja kaksikerroksiseen rakennukseen lisättiin kolme kerrosta. Jugend-tyyliset suunnitelmat teki arkkitehti Albert Nyberg. Vuonna 1931 lisättiin vielä yksi kerros. Höijerin alkuperäisestä rukoushuonesuunnitelmasta ei enää ole jälkiä näkyvissä, vaan molempien rakennusten julkisivussa on Hilding Ekelundin luoma ilme.
Lisa Lampanelli
Lisa Lampanelli (oikealta nimeltään Lisa Marie Lampugnale, s. 19. heinäkuuta 1961 Connecticut) on yhdysvaltalainen stand up -koomikko ja näyttelijä.
Lisa Lampanelli tunnetaan mm. "Comedy Central Roast" -sarjasta. Erilaiset vähemmistöt ja etniset kansanryhmät ovat hänen stand-up-esitysten vakioaiheita. Lampanellin lempinimi on "Ilkeyden kuningatar" ("The Queen of Mean").
Apis (suku)
Hunajamehiläiset ("Apis") on pistiäisiin kuuluva suku.
Sukuun kuuluvat Animal Diversity Webin mukaan seuraavat lajit:
Sarvilinnoitus
Sarvilinnoitus oli 1560- ja 1590-lukujen välisenä aikana keskiaikaisen Viipurin kaupunginmuurin itäpuolelle rakennettu puolustusjärjestelmä. Se koostui kolmesta bastionista sekä niitä yhdistäneestä muurista, joka liittyi vanhaan kaupunginmuuriin pohjoisessa Pyöreän tornin ja etelässä Munkkitornin kohdalla. Linnoitus purettiin 1860-luvulla laajenevan kaupungin tieltä niin, että nykyään siitä on jäljellä ainoastaan lounaiskulmassa sijainnut Pantsarlahden bastioni. Kaksi muuta olivat koilliskulmassa sijainnut Äyräpään bastioni sekä pienempi Valliportin bastioni.
Sarvilinnoituksen ansiosta muurien suojaamaan kaupunkialueen pinta-ala lähes kaksinkertaistui. Sisäpuolelle jäänyt alue oli alun perin soista maastoa, jonka reunoilla oli peltoja ja niittyjä. Uusi kaupunginosa sai myöhemmin nimekseen Valli.
Emma Klingenberg
Emma Klingenberg (s. 18. toukokuuta 1992 Faaborg, Tanska) on tanskalainen suunnistaja. Hän edustaa OK Pan Århusia, jonka joukkueessa hän on voittanut Venlojen viestin kahdesti peräkkäin vuosina 2013 ja 2014. nuorten MM-kilpailuissa Klingenberg on saavuttanut henkilökohtaisesti yhden maailmanmestaruuden, kolme hopeaa ja yhden pronssin. Tanskan viestijoukkueissa hän on saavuttanut kaksi maailmanmestaruutta ja kaksi pronssia. Aikuisten MM-kilpailuissa Klingenberg on ollut henkilökohtaisissa kilpailuissa sprintissä kuudes Savoien MM-kilpailuissa Ranskassa vuonna 2011. Trentinon MM-kilpailuissa 2014 Klingenberg saavutti hopeaa Tanskan pitkän viestin ja sprinttiviestin joukkueissa. Klingenberg on voittanut kaksi suunnistuksen maailmancupin osakilpailua.
Muhoksen muodostuma
Muhoksen muodostuma on sedimenttikivillä täyttynyt kallioperän siirrosvyöhyke Muhoksella ja lähikunnissa Pohjois-Pohjanmaalla. Se on noin 25 kilometriä leveä ja ainakin 80 kilometriä pitkä.
Peruskallion vajoama on noin kilometrin syvyinen. Nuorimmat sitä täyttävistä sedimenttikivistä ovat 600 miljoonaa vuotta vanhoja.
Muodostuman synnyttänyt siirros tapahtui 1 300 miljoonaa vuotta sitten. Siihen alkoi kertyä savea, josta iskostui savikiviä. Niiden päällä on paksu maalajikerros, joka on Muhoksen kohdalla yli 50 metrin paksuinen. Ravinteikkaan maaperän takia muodostumassa on rehevää kasvillisuutta, ja sitä on hyödynnetty pitkään peltoviljelyssä. Toisaalta rakenne aiheuttaa haasteita rakentamiselle. Muodostumassa on maakaasua, jota on hyödynnetty paikallisesti energiana.
Etofenamaatti
Etofenamaatti (CHNOF) on antraniilihapon johdannaisiin kuuluva ei-steroidaalinen tulehduskipulääke. Yhdistettä käytetään lähinnä nivel- ja lihaskipujen hoitamiseen joko iholle levitettävänä geelinä tai lihakseen annettavana ruiskeena.
Etofenamaatti reagoi eläinten elimistössä rasvahappojen kuten palmitiinihapon, steariinihapon, öljyhapon ja linolihapon kanssa muodostaen estereitä. Yhdisteen käytön haittavaikutuksena voi ilmetä allergista ihottumaa.
Ulkomuodoltaan etofenamaatti on huoneenlämpötilassa keltaista öljymäistä nestettä. Sitä voidaan valmistaa flufenaamihapon kaliumsuolan ja 2-(2-kloorietoksi)etanolin välisellä reaktiolla. Liuottimena reaktiossa käytetään dimetyyliformamidia.
Dany Nounkeu
Dany Achille Nounkeu Tchounkeu (s. 11. huhtikuuta 1986 Yaoundé) on kamerunilainen jalkapalloilija. Puolustajana pelaava Nounkeu edustaa Turkin superliigassa pelaavaa Galatasarayta. Hänellä on myös Ranskan kansalaisuus.
Nounkeu aloitti jalkapalloilun kotimaassaan Kamerunissa Collège Vogt Atletic nuorten joukkueessa. Sittemmin 19-vuotiaana hän siirtyi pelaamaan Ranskaan amatööritasolle Championnat de France amateur. Hän edusti Metzin kakkosjoukkuetta, Amnévilleä ja Pauta.
Ammattilaisuransa Nounkeu aloitti Toulousen riveissä allekirjoitettuaan kahden vuoden sopimuksen heinäkuussa 2009 Avauskaudellaan Nounkeu pelasi Ligue 1:ssä 17 ottelua. Toisella kaudella hän oli joukkueessa syyskuuhun saakka, jonka jälkeen hän päätti siirtyä Turkkiin.
Nounkeu siirtyi 2. syyskuuta 2010 kolmen vuoden sopimuksella Gaziantepsporiin. Hän pelasi kaikkiaan kaksi kautta seuran riveissä. Jälkimmäisellä kaudella Nounkeu pelasi 29 sarjaottelua Turkin superliigassa.
8. kesäkuuta 2012 Nounkeu siirtyi Galatasarayhin neljän vuoden sopimuksella. Hän oli voittamassa heti avauskaudellaan Turkin mestaruutta. Kaudella 2013–2014 Nounkeun peliaika jäi vähäiseksi ja hänet lainattiin loppukaudeksi Beşiktaşiin.
Nounkeun on pelannut Kamerunin maajoukkueessa vuodesta 2010 lähtien. Hänet valittiin myöhemmin Kamerunin joukkueeseen vuoden 2014 MM-kisoihin.
Jenny Andreasson
Jenny Andreasson on ruotsalainen teatteriohjaaja. Hän on opiskellut Dramatiska Institutetissa 1998–2002 ja ohjannut sen jälkeen Dramatenissa, Östgötateaternissa, Göteborgs stadsteaterissa ja Angereds teaterissa. Hän on ollut Spetsprojektetin taiteellinen johtaja 2006–2009. Vuodesta 2009 hän on ollut kiinnitettynä ohjaajaksi Dramateniin.
Nomade Collection
Nomade Collection Oy Ab on suomalainen urheiluvaatteiden suunnitteluun, valmistukseen ja markkinointiin keskittyvä yritys. Vuonna 1999 perustetun yrityksen kotipaikka on Mustasaari.
Nomade Collection Oy:n pääkonttori on Vaasassa. Yrityksen myyntikonttorit sijaitsevat Tampereella, Borlängessä, Haldenissa, Moskovassa sekä Tartossa.
Nomade Collection Oy myy urheiluvaatteita "Noname"- ja "Stoneham"-nimisillä tuotemerkeillä 28 maassa. Päämarkkinat sijaitsevat Euroopan lisäksi Kiinassa.
Nomade Collection Oy:n asiakkaina on pääasiassa maastohiihto-, suunnistus- ja yleisurheiluseuroja. Yksistään Suomessa yrityksellä on lähes 500 seura-asiakasta.
Flórina (alueyksikkö)
Flórinan alueyksikkö () on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Flórina. Alueyksikön pinta-ala on 1 924 neliökilometriä ja asukasluku 51 414 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Flórinan prefektuurin (Νομός Φλώρινας, "Nomós Flórinas").
Alueyksikkö jakaantuu kolmeen kuntaan seuraavasti:
Grevená (alueyksikkö)
Grevenán alueyksikkö () on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Grevená. Alueyksikön pinta-ala on 2 291 neliökilometriä ja asukasluku 31 757 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Grevenán prefektuurin (Νομός Γρεβενών, "Nomós Grevenón").
Alueyksikkö jakaantuu kahteen kuntaan seuraavasti:
Kastoriá (alueyksikkö)
Kastorián alueyksikkö () on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Kastoriá. Alueyksikön pinta-ala on 1 720 neliökilometriä ja asukasluku 50 322 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Kastorián prefektuurin (Νομός Καστοριάς, "Nomós Kastoriás").
Alueyksikkö jakaantuu kolmeen kuntaan seuraavasti:
Kozáni (alueyksikkö)
Kozánin alueyksikkö () on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Kozáni. Alueyksikön pinta-ala on 3 516 neliökilometriä ja asukasluku 150 196 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Kozánin prefektuurin (Νομός Κοζάνης, "Nomós Kozánis").
Alueyksikkö jakaantuu neljään kuntaan seuraavasti:
Apis (täsmennyssivu)
Apis voi tarkoittaa seuraavia:
Dráma (alueyksikkö)
Dráman alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Dráma. Alueyksikön pinta-ala on 3 468 neliökilometriä ja asukasluku 98 287 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Dráman prefektuurin (Νομός Δράμας, "Nomós Drámas").
Alueyksikkö jakaantuu viiteen kuntaan seuraavasti:
Évros (alueyksikkö)
Évroksen alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Alexandroúpoli. Alueyksikön pinta-ala on 4 242 neliökilometriä ja asukasluku 147 947 (vuonna 2011).
Alueyksikkö sijaitsee Kreikan koilliskulmassa ja siihen kuuluu kreikkalaisen Traakian eli Länsi-Traakian itäisin osa sekä sen edustalla sijaitseva Samothrákin saari. Hallintoalue rajoittuu idässä Turkkiin ja rajajoki Évrokseen, josta se on saanut nimensä. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Évroksen prefektuurin (Νομός Έβρου, "Nomós Évrou").
Alueyksikkö jakaantuu viiteen kuntaan seuraavasti:
Kavála (alueyksikkö)
Kaválan alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Kavála. Alueyksikön pinta-ala on 1 728 neliökilometriä ja asukasluku 124 917 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä. Tuolloin aiempi Kaválan prefektuuri (Νομός Καβάλας, "Nomós Kaválas") lakkautettiin ja jaettiin kahteen alueyksikköön, Kaválan alueyksikköön ja Thásoksen alueyksikköön.
Alueyksikkö jakaantuu kolmeen kuntaan seuraavasti:
Thásos (alueyksikkö)
Thásoksen alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Thásos. Alueyksikön pinta-ala on 379 neliökilometriä ja asukasluku 13 770 (vuonna 2011).
Alueyksikkö käsittää Thásoksen ja Thasopoúlan saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Kaválan prefektuuri (Νομός Καβάλας, "Nomós Kaválas") lakkautettiin ja jaettiin kahteen alueyksikköön, Kaválan alueyksikköön ja Thásoksen alueyksikköön.
Alueyksikkö muodostuu yhdestä kunnasta:
Rodópi (alueyksikkö)
Rodópin alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Komotiní. Alueyksikön pinta-ala on 2 543 neliökilometriä ja asukasluku 112 039 (vuonna 2011).
Alueyksikkö on saanut nimensä sen läpi kulkevasta Rodópivuoristosta. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Rodópin prefektuurin (Νομός Ροδόπης, "Nomós Rodópis").
Alueyksikkö jakaantuu neljään kuntaan seuraavasti:
Xánthi (alueyksikkö)
Xánthin alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Xánthi. Alueyksikön pinta-ala on 1 793 neliökilometriä ja asukasluku 111 222 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Xánthin prefektuurin (Νομός Ξάνθης, "Nomós Xánthis").
Alueyksikkö jakaantuu neljään kuntaan seuraavasti:
Ithaka (alueyksikkö)
Ithakan alueyksikkö () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Vathý. Alueyksikön pinta-ala on 117,8 neliökilometriä ja asukasluku 3 231 (vuonna 2011).
Alueyksikkö käsittää Ithakan ja Átokoksen saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Kefalonián prefektuuri (Νομός Κεφαλληνίας, "Nomós Kefallinías") lakkautettiin ja jaettiin kahteen alueyksikköön, Kefalonián alueyksikköön ja Ithakan alueyksikköön.
Alueyksikkö muodostuu yhdestä kunnasta:
Kamerunin jalkapalloliitto
Kamerunin jalkapalloliitto (, lyhyemmin FECAFOOT) on kamerunilaisen jalkapallon korkein järjestö, joka perustettiin vuonna 1959. Se on ollut FIFA:n jäsen vuodesta 1962 ja CAF:n jäsen vuodesta 1963 lähtien.
Kefaloniá (alueyksikkö)
Kefalonián alueyksikkö () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Argostóli. Alueyksikön pinta-ala on 781 neliökilometriä ja asukasluku 35 801 (vuonna 2011).
Alueyksikkö käsittää Kefalonián saaren. Se perustettiin vuoden 2011 alussa Kallikrates-suunnitelman myötä. Tuolloin aiempi Kefalonián prefektuuri (Νομός Κεφαλληνίας, "Nomós Kefallinías") lakkautettiin ja jaettiin kahteen alueyksikköön, Kefalonián alueyksikköön ja Ithakan alueyksikköön.
Alueyksikkö muodostuu yhdestä kunnasta:
Korfu (alueyksikkö)
Korfun alueyksikkö () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Korfu. Alueyksikön pinta-ala on 641,057 neliökilometriä ja asukasluku 104 371 (vuonna 2011).
Alueyksikkö käsittää Korfun eli Kérkyran saaren sekä Paxoí-saariryhmän. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Korfun prefektuurin (Νομός Κέρκυρας, "Nomós Kérkyras").
Alueyksikkö jakaantuu kahteen kuntaan seuraavasti:
Lefkas (alueyksikkö)
Lefakaksen alueyksikkö () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Lefkas. Alueyksikön pinta-ala on 325 neliökilometriä ja asukasluku 23 693 (vuonna 2011).
Alueyksikkö käsittää Lefkaksen ja Meganísin saaret. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Lefkaksen prefektuurin (Νομός Λευκάδας, "Nomós Lefkadas").
Alueyksikkö jakaantuu kahteen kuntaan seuraavasti:
Zákynthos (alueyksikkö)
Zákynthoksen alueyksikkö () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Zákynthos. Alueyksikön pinta-ala on 406 neliökilometriä ja asukasluku 40 759 (vuonna 2011).
Alueyksikkö käsittää Zákynthoksen saaren sekä muutamia muita Peloponnesoksen niemimaan länsipuolella sijaitsevia saaria, kuten Stamfáni. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Zákynthoksen prefektuurin (Νομός Ζακύνθου, "Nomós Zakýnthou").
Alueyksikkö muodostuu yhdestä kunnasta:
Casey Cizikas
Casey Cizikas (s. 27. helmikuuta 1991 Toronto, Ontario, Kanada) on kanadalainen jääkiekkoilija, joka pelaa NHL-joukkue New York Islandersissa. Hän pelasi neljä kautta OHL-joukkue Mississauga St. Michaels Majorsissa, joista kahdella kaudella teki yli 20 maalia. Hänet varattiin Islandersiin neljännellä kierroksella .
Mississauga St. Michaels Majors varasi Cizikasin kolmantena pelaajana vuonna 2007 ja hän teki OHL-debyyttinsä kaudella 2007–2008 tehden 41 pistettä 62 pelissä, joka oikeutti tulokkaiden pistepörssin kymmenenteen sijaan.
Kaudella 2011–2012 Cizikas lähetettiin AHL:ään Islandersin farmiseura Bridgeport Sound Tigersiin avaamaan ammattilaisuransa. Hän teki kaksi maalia 18. lokakuuta Providence Bruinsia vastaan ja oli joukkueensa toiseksi paras pistemies 45 pisteellään. Hänet kutsuttiin Islandersiin kesken kauden ja hän teki NHL-debyyttinsä 24. helmikuuta 2012 paikallisottelussa New York Rangersiä vastaan. Cizikas pelasi kauden aikana Islandersissa 15 peliä, joissa sai neljä syöttöpistettä. Ensimmäisen kahden pisteen pelinsä NHL:ssä hän pelasi 1. maaliskuuta 2012 Philadelphia Flyersia vastaan. Sound Tigersiin palaamisen jälkeen Cizikas loukkaantui ja oli sivussa runkosarjan viidestä viimeisestä ottelusta, mutta palasi pudotuspelien aikana.
Kaudella 2012–2013 NHL:n työsulun aikana Cizikas pelasi Sound Tigersissa. Hän teki 21 pistettä 31 pelissä. NHL-pelien alkaessa hänet kutsuttiin Islandersiin. Cizikas teki ensimmäisen NHL-maalinsa 29. tammikuuta 2013 Pittsburgh Penguinsin Marc-André Fleuryä vastaan. Hän teki kuusi maalia ja 15 pistettä 45 runkosarjaottelussa. Pudotuspeleissä hänelle merkittiin neljä pistettä kuuteen peliin.
Virtanen-tyyppi
Virtanen-tyyppi on suomalainen, ensisijaisesti länsisuomalainen sukunimityyppi, johon kuuluvat nimet on muodostettu yhdistämällä jokin luontoaiheinen sana, ei kuitenkaan eläinlajin nimi ja vanhoista itäsuomalaisista sukunimistä saatu pääte -nen. Sirkka Paikkala on nimennyt nimityypin Virtasen, yleisimmän siihen kuuluvan nimen ja Suomen toiseksi yleisimmän (vuoteen 2009 yleisimmän) sukunimen mukaan. Virtasen lisäksi yleisiä tyypin nimiä ovat (järjestyksessä yleisimmästä alkaen) Nieminen, Mäkinen, Koskinen, Järvinen, Lehtonen, Lehtinen, Saarinen, Salminen, Heinonen (sanasta heinä, ei etunimestä Heino), Salonen, Tuominen, Rantanen, Jokinen, Lahtinen, Leppänen, Ahonen, Aaltonen ja Laaksonen. Nimityyppi vakiintui 1800-luvulla, kun tämäntapaisista nimistä tuli muodikkaita ja sitten hyvin monet ottivat itselleen sellaisen. Osa niistä, kuten Ahonen, Järvinen, Kivinen, Lampinen ja Lehtonen oli ollut olemassa jo aikaisemmin mutta paljon harvinaisempana. Osa 1800-luvulla Virtanen-tyypin nimen ottaneista ei ottanut sitä aivan tyhjästä vaan saattoi olla jokin erityinen peruste, esim. Sysmässä otettiin nimeksi Saarinen johtaen Saarenkylän nimestä. Virtanen-tyypin kulta-ajan mentyä sitä seurasi Laine-tyyppi, jonka loiston aikaa oli 1800-luvun loppu ja 1900-luvun alku.
Hakattu kivestä 2007
Hakattu kivestä 2007 on suomalaisen rap-yhtye Trilogian toinen studioalbumi, joka julkaistiinn 20. kesäkuuta 2014. Sen julkaisi Rähinä Records. Albumi nauhoitettiin vuosina 2005-2006 ja sen oli tarkoitus ilmestyä vuonna 2007, mutta yhtyeen lopetettua albumia ei julkaistu.
Sisarnimi
Sisarnimi on miehen etunimestä johdettu naisen etunimi. Usein näissä nimissä vastaavan miehennimen loppu on korvattu a:lla, esim. Julius-nimen sisarnimessä Julia. Oiva ja sen sisarnimi Oivi ovat päinvastainen tapaus. Toisissa sisarnimissä taas on lisätty nimeen a-kirjain poistamatta mitään, esim. Mikael-nimen sisarnimessä Mikaela.
Sellaista nimitystä kuin "velinimi" ei taas ole käytössä, koska naisen nimistä johdettuja miehen nimiä ei paljon ole tai ainakaan tiedetä olevan olemassa. Vähäisemmässä määrin niitä voi kuitenkin olla, esim. miehennimi Arjo saattaa olla naisennimestä Arja johdettu.
Keith Kinkaid
Keith Kinkaid (s. 4. heinäkuuta 1989 Farmingville, New York, Yhdysvallat) on yhdysvaltalainen jääkiekkomaalivahti, joka pelaa NHL-joukkue New Jersey Devilsin organisaatiossa.
Kinkaid liittyi New Jersey Devilsiin tulokassopimuksella huhtikuussa 2011.
NHL-debyyttinsä Kinkaid teki 5. maaliskuuta 2013 Tampa Bay Lightningia vastaan.
Vaikka en niin kuin kirkko opettaa
Vaikka en niin kuin kirkko opettaa on Antti Eskolan vuonna 2013 ilmestynyt kirja kristillisestä uskosta. Teoksen kustansi Kirjapaja.
Moniselitteisyyden etiikka
Moniselitteisyyden etiikka () on Simone de Beauvoir’n vuonna 2013 ilmestynyt kirja eksistentialistisesta etiikasta. Teoksen on suomentanut Erika Ruonakoski ja julkaissut suomeksi Tutkijaliitto Paradeigma-sarjassa vuonna 2011. Alkusanat ovat kirjoittaneet Sara Heinämaa ja Erika Ruonakoski.
Näin valta ostetaan
Näin valta ostetaan: Lyhyt oppimäärä poliittisesta korruptiosta Suomessa 2006–2009 on Petri Koikkalaisen ja Esko Riepulan vuonna 2009 ilmestynyt kirja, joka ilmestyi 2009 WSOY:n Barrikadi-pamflettisarjassa. Teoksessa Kehittyvien maakuntien Suomi -yhdistyksen ja Nova Groupin ympärille muodostunutta vyyhtiä pidetään talouselämän ja politiikan toimijoiden rakentamana korruptiojärjestelmänä.
Toisinajattelevan tasavaltaa
Toisinajattelevan tasavaltaa on Juhani Suomen vuonna 2013 ilmestynyt päiväkirjamuotoinen poliittinen kirja.
Tuorlan kartano
Tuorlan kartano on Kaarinan Piikkiössä sijaitseva kartano, joka tunnetaan muun muassa ruotsalaisen kirjailijan Fredrika Bremerin synnyinkotina ja pitkästä historiastaan maatalousoppilaitoksena. Nykyisin kartanossa toimii Ammattiopisto Liviaan kuuluva Tuorlan maaseutuopisto (ent. Varsinais-Suomen maaseutuoppilaitos).
Kartano sijaitsee Piikkiönlahden pohjoisrannalla, entisen Helsinki–Turku-valtatien eli nykyisen Seututie 110:n varrella Tuorlan kylässä, 13 kilometrin päässä Turun keskustasta. Kartanon pihapiirissä sijaitsee myös Livian opetusrakennuksia ja opiskelija-asuntoja sekä Tuorlan majatalo.
Kartanon päärakennus on rakennettu maaston korkeimmalle kohdalle ja sen vanhimmat osat saattavat oll 1600-luvulta. Rakennuksen kaksikerroksista osaa reunustavat yksikerroksiset siivet on rakennettu 1810-luvulla. Päärakennusta on uudistettu arkkitehti Erik Bryggmanin johdolla 1929.
Kartanon talousrakennukset muodostavat muurimaisen seinämän maantielle päin. Puistossa sijaitsee 1800-luvun alkupuolella valmistunut viljamakasiini. Vanhojen rakennusten eteläpuolelle on 1980-luvulla rakennettu maaseutuoppilaitoksen uusi koulurakennus, asuntoloita ja talousrakennuksia.
Tuorlan kartano toimi keskiajalla nimellä Hulkkis-Tuorla ja oli ilmeisesti piispan karjatila eli osa salmen toisella puolella sijainnutta Kuusiston piispanlinnaa. Kustaa Vaasa takavarikoi 1500-luvulla katolisen kirkon omaisuutta ja määräsi piispanlinnan purettavaksi. 1600-luvulla Sabelfana-suvulle läänitetty Tuorlan tila palautettiin kruunun omistukseen isossa reduktiossa vuonna 1683, ja Tuorlasta tuli kruunun ratsutila. Vuonna 1693 kartanon osti turkulainen kauppias Arppe. Tuorla oli hänen suvullaan vuoteen 1774, jolloin se siirtyi Bremerin kauppiassuvulle.
1800-luvulla varakkaat omistajat laajensivat viljelyksiä ja kartanon maaomaisuus kasvoi. Kartanon käyttö koulutustarkoituksiin juontaa vuoteen 1885, jolloin metsänhoitaja Alfred von Haartman perusti sinne kaksivuotisen maanviljelyskoulun. Tilalla toimi myös tyttöjen puutarhakoulu ja pidettiin Suomen ensimmäiset karjakkokurssit.
Koulun toiminta lakkasi 1908, ja vuonna 1924 Tuorlan osti kunnallisneuvos Akseli Haikio. Hän lahjoitti kartanon 1944 Turun yliopistolle, joka perusti Tuorlaan uuden maatalouskoulun. Tilan siirryttyä valtion omaisuudeksi 1974 siellä aloitti jälleen uusi maanviljelyskoulu ja 1977 myös puutarhakoulu.
Nykyisin Ammattiopisto Livian opetuskäytössä ovat kartanon 155 hehtaarin peltoalueet, 423 hehtaarin metsät ja 3 500 neliömetrin kasvihuoneet.
Kartanon läheisyydessä toimivat myös Turun yliopistolle kuuluvat Tuorlan observatorio ja planetaario.